CELEX: C2005/257/25
Language: lv
Date: 2005-10-15 00:00:00
Title: lieta T-296/05: Prasība, kas celta 2005. gada 28. jūlijā — Luigi Marcuccio/Eiropas Kopienu Komisija

15.10.2005   
            
            
               LV
            
            
               Eiropas Savienības Oficiālais Vēstnesis
            
            
               C 257/13
            
         Prasība, kas celta 2005. gada 28. jūlijā — Luigi Marcuccio/Eiropas Kopienu Komisija
   (lieta T-296/05)
   (2005/C 257/25)
   Tiesvedības valoda — itāļu
   Lietas dalībnieki
   
      Prasītājs: Luidži Markučio, [Luigi Marcuccio] (Trifase [Trifase], Itālija), ko pārstāv Alesandro Distante [Alessandro Distante], avvocato.
   
      Atbildētāja: Eiropas Kopienu Komisija
   Prasītāja prasījumi
   
               —
            
            
               atcelt lēmumu, ar kuru noraidīts prasītāja Eiropas Kopienu kopējai veselības apdrošināšanas shēmai iesniegtais pieteikums;
            
         
               —
            
            
               piespriest atbildētājai, kompensējot prasītājam 100 % apmērā medicīniskos izdevumus, kuri viņam radušies laika periodā no 2002. gada 4. janvāra līdz 2004. gada 19. maijam un kurus viņš bija lūdzis atlīdzināt atbilstoši kopējai shēmai, izmaksāt starpību starp prasītājam jau izmaksāto naudas summu, kas prasītājam pārskaitīta, atlīdzinot medicīniskos izdevumus un to atlīdzību 100 % apmērā, tas ir 2 572,32 eiro, vai mazāku vai lielāku summu, ko par pamatotu atzītu Pirmās instances tiesa;
            
         
               —
            
            
               piespriest atbildētājai samaksāt nokavējuma procentus 10 % apmērā;
            
         
               —
            
            
               piespriest atbildētājai atlīdzināt tiesāšanās izdevumus.
            
         Pamati un galvenie argumenti
   Prasītājs šajā lietā apstrīd atbildētājas atteikumu atlīdzināt prasītājam radušos medicīniskos izdevumus 100 % apmērā.
   Savu prasību pamatojot, prasītājs atsaucas uz Civildienesta noteikumu 72. panta pārkāpumu un rūpības un labas pārvaldības pienākumu, kā arī uz pamatojuma nesniegšanu un acīmredzamu kļūdu vērtējumā.